CELEX: 62011TN0448
Language: fi
Date: 2011-08-05 00:00:00
Title: Asia T-448/11: Kanne 5.8.2011 — Golden Balls v. SMHV — Intra-Presse (GOLDEN BALLS)

8.10.2011   
            
            
               FI
            
            
               Euroopan unionin virallinen lehti
            
            
               C 298/25
            
         Kanne 5.8.2011 — Golden Balls v. SMHV — Intra-Presse (GOLDEN BALLS)
   (Asia T-448/11)
   2011/C 298/46
   Kannekirjelmän kieli: englanti
   
      Asianosaiset
   
   
      Kantaja: Golden Balls Ltd (Lontoo, Yhdistynyt kuningaskunta) (edustajat: M. Edenborough, QC, ja solicitor S. Smith)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Intra-Presse (Boulogne-Billancourt, Ranska)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) ensimmäisen valituslautakunnan 22.6.2011 asiassa R 1432/2010-1 tekemän päätöksen siltä osin kuin siinä hyväksyttiin valitus tiettyjen luokkaan 9, 28 ja 41 kuuluvien tavaroiden ja palveluiden osalta, ja
            
         
               —
            
            
               velvoittamaan vastaajan korvaamaan kantajan tästä kanteesta aiheutuvat oikeudenkäyntikulut tai toissijaisesti velvoittamaan vastapuolen valituslautakunnassa korvaamaan tästä kanteesta aiheutuvat oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja
   
      Haettu yhteisön tavaramerkki: Sanamerkki ”GOLDEN BALLS” luokkiin 9, 28 ja 41 kuuluvia tavaroita ja palveluita varten — Yhteisön tavaramerkkiä koskeva hakemus nro 6036503
   
      Sen tavaramerkki- tai merkkioikeuden haltija, johon väitemenettelyssä on vedottu: Vastapuoli valituslautakunnassa
   
      Tavaramerkki- tai merkkioikeus, johon väitemenettelyssä on vedottu: Yhteisön tavaramerkiksi numerolla 4226148 muun muassa luokkiin 9, 14, 16, 18, 25, 28, 38 ja 41 kuuluvia tavaroita ja palveluita varten rekisteröity sanamerkki ”BALLON D'OR”.
   
      Väiteosaston ratkaisu: Väitteen hylkääminen
   
      Valituslautakunnan ratkaisu: Väiteosaston ratkaisun kumoaminen sekä väitteen ja valituksen osittainen hyväksyminen
   
      Kanneperusteet: Neuvoston asetuksen N:o 207/2009 8 artiklan 1 kohdan b alakohtaa on rikottu, koska valituslautakunta oletti virheellisesti, että yhteisön tavaramerkkiä koskevan hakemuksen ja aiemman tavaramerkin välillä oli olemassa havaittava ristiriita.